Come Drink with Me

Come Drink with Me er en hongkongkinesisk action- og kampsportfilm fra 1966 regissert av King Hu. Handlingen er lagt til Kina under dynasti-tiden. Banditter kidnapper guvernørens sønn og krever en av sine fengslede ledere løslatt i bytte. Guvernøren sender sin datter, som er en ung og veltrenet kampsportutøver, for å befri ham. Til tross for sine atletiske ferdigheter blir overmakten etterhvert for stor og oppdraget står i fare for å mislykkes. Hun får hjelp fra uventet hold, en lokal tigger og drukkenbolt som i virkeligheten viser seg å være en shaolinmester. Hovedrollen spilles av Cheng Pei-pei, mens sentrale biroller spilles av Yueh Hua og Chan Hung-lit. Actionkoreografi er ved Han Ying-chieh.

Come Drink with Me ble meget populær i Hongkong og gjorde Cheng Pei-pei til den største kvinnelige stjernen innen kampsportfilm i 1960-årenes Hongkong. Hun hadde bakgrunn fra ballett og kinesisk dans.

Cheng Pei-pei gjentok rollen i oppfølgeren Golden Swallow fra 1968. Her er imidlertid rollen mindre fremtredende.

I 2022 utgav britiske Arrow Video en restaurert versjon på Blu-ray.

Rollebesetning 

 Cheng Pei-pei – “Golden Swallow” Zheng
 Yueh Hua – “Drunken Cat” Fan Da-pei
 Chan Hung-lit – Jade-Faced Tiger
 Lee Wan-chung – “Smiling-Tiger” Tsu Kan
 Yeung Chi-hing – Abbed Liao Kung
 Wong Chung – Zheng Bi-qiu
 Shum Lo – bandit "nr. 5"
 Wang Ruo-Ping – “Baldie”, bandit
 Hao Li-jen – Eldre munk
 Cheung Hei – gjestegiver
 Ching Siu-tung – Novise
 Angela Pan – Soldat
 Han Ying-chieh, Yuen Siu-tien, Ku Feng og Ting Shan-hsi – banditter
 Jackie Chan, Mars og Alan Chui Chung-San – tiggerbarn

Referanser

Eksterne lenker 
 
 

Filmer fra 1966
Hongkongkinesiske actionfilmer
Hongkongkinesiske kampsportfilmer
Hongkongkinesiske eventyrfilmer